Document ID: 31998R0729

KOMMISSIONENS FORORDNING (EF) Nr. 729/98 af 31. marts 1998 om ændring af Kommissionens forordning (EF) nr. 2577/97 af 16. december 1997 om indførsel af visse tekstilvarer med oprindelse i Den Russiske Føderation
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 517/94 af 7. marts 1994 om den fælles ordning for indførsel af tekstilvarer fra en række tredjelande, som ikke er omfattet af aftaler, protokoller eller andre bilaterale arrangementer eller af andre specifikke fællesskabsordninger for indførsel (1), senest ændret ved Kommissionens forordning (EF) nr. 1457/97 (2), særlig artikel 12, stk. 2, sammenholdt med artikel 25, stk. 5, og
ud fra følgende betragtninger:
Aftalen i form af brevveksling mellem Det Europæiske Fællesskab og Den Russiske Føderation om handel med tekstilvarer, der blev paraferet den 19. december 1995 udløb den 31. december 1996; i afventning af afslutningen af forhandlingerne, der skulle føre til paraferingen af en ny aftale med Den Russiske Føderation, blev Kommissionens forordning (EF) nr. 2446/96 (3), (EF) nr. 562/97 (4), (EF) nr. 1025/97 (5) og (EF) nr. 2577/97 (6) vedtaget for at beskytte Fællesskabets økonomiske interesser i den videre gennemførelse af samhandelen med tekstilvarer med dette land;
i betragtning af at en ny tekstilaftale med Den Russiske Føderation fandt sted den 28. marts 1998, og i betragtning af at denne forordning eliminerer alle kvantitative lofter med handel med tekstilvarer mellem parterne fra 1. maj 1998;
foranstaltninger fastsat i forordning (EF) nr. 2577/97 finder anvendelse indtil den 31. marts 1998;
i betragtning af tekstil- og beklædningssektorens følsomhed er det derfor nødvendigt at opretholde den nuværende importordning for yderligere en periode på en måned regnet fra den 1. april 1998 og at fastlægge kvantitative lofter i størrelsesorden med de tidligere lofter;
de foreslåede foranstaltninger er i overensstemmelse med udtalelse fra det udvalg, der er nedsat ved forordning (EF) nr. 517/94 -
UDSTEDT FØLGENDE FORORDNING:
Artikel 1
I forordning (EF) nr. 2577/97 foretages følgende ændringer:
1. I artikel 7 ændres datoen den »31. marts 1998« til den »30. april 1998«.
2. Bilag I og II erstattes af bilaget til nærværende forordning.
Artikel 2
Denne forordning træder i kraft den 1. april 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 31. marts 1998.

Labels: 18
3
1